אבי ביטר

**אָבִי בִּיטֶר** (נולד ב-30 באוקטובר 1965) הוא זמר, שחקן, במאי, תסריטאי ומפיק קולנוע ישראלי. סגנון המוזיקה שבו ביטר מתמחה הוא מוזיקה טורקית עממית, בעיקר מתת-הז'אנר ה"ארבסק" הניחן במלודיה עשירה, מנעד צלילים רחב, ותכנים תמטיים טראגיים.

## ראשית חייו
ביטר נולד בשם **אַבְרָהָם בֵּלָדֵס** באור יהודה להורים שעלו לישראל מטורקיה והיה ספר לפני שהחל לשיר. בילדותו הושפע ממוזיקה טורקית.

## קריירה
הוא הופיע בתוכנית טלוויזיה בערוץ yes בריזה, שם הגיש תוכנית ראיונות בשם "לשפוך את הלב". כמו כן, השתתף בתוכנית אירוח בערוץ 2 ובסדרת ריאליטי בערוץ ביפ שנקראה "אבי ביטר חי בסרט".

ביטר הפיק ואף השתתף במספר סרטים שלו שהופצו באופן עצמאי. בשנת 1993 שיחק בתפקיד הראשי בסרטו "חבר ואח", סרט שסימן את פריצתו לתחום הקולנוע, כשלאחריו כיכב בסרטים "קורבן האהבה", "המלחין האלמוני", "חבר ואח 2" (סרט המשך לחבר ואח) ו"הגורל שלי". הסרט הנודע ביותר שבו כיכב הוא "בוכה בגשם" של הבמאי ימין מסיקה. השיר "שרה ברחובות", שכתב את מילותיו, נכלל באלבום הבכורה של שרית חדד, "ניצוץ החיים". 

בשנת 1999 התארח בתפקיד עצמו בעונה השנייה של הסדרה הקומית "שמש" ששודרה בערוץ 2. 

בשנת 2004 נתן יד בהפקה ובבימוי בסרט "בכבוד שלי".

בשנת 2005 הופיע בסרט "שושלת שוורץ" גילם את שרעבי.  

ב-2006 הגיש תוכנית רדיו לילית ברדיו לב המדינה בשם "סיפור חיי".

בנוסף לקריירה העצמאית שלו כזמר ושחקן, הוביל ביטר אל קדמת הבמה מספר זמרים כישרוניים וצעירים, בהם הזמרים ליאור נרקיס, משה כהן והזמרת ליאת בנאי, שעמה ביצע גם מספר דואטים, דוגמת "כל מילה כבדה", הכלול באלבומה של בנאי "בא לי עליך".

ב-2007 באותה השנה הופיע בתפקיד עצמו בסדרה הקומית של שלישיית מה קשור "הישראלים" ששודרה בערוץ 2. באותה השנה הכריז על פשיטת רגל בעקבות חובות וקשיים כלכליים, הוא הצליח למחוק חוב של כ-850 אלף שקלים לאחר ששילם 50 אלף שקלים.

ב-2008 עלתה בערוץ ביפ התוכנית "אבי ביטר חי בסרט" שבה הוא מצלם סרט חדש. באותה שנה יצא סרטו החדש, "אהבות ושקרים". בנוסף באותה השנה הופיע בתפקיד עצמו בסדרה "דני הוליווד".

ב-2009 השתתף בעונה השלישית של "האלופה" בתור אבי, בן דודו של עובד. 

ב-2011 השתתף בתוכנית "היכל התהילה" בערוץ 24, אך הודח ממנה על ידי הפקת התוכנית.

ב-2021 הוציא יחד עם הזמרת שפיטה גרסת כיסוי לשיר "Nothing Else Matters" של להקת מטאליקה.

ב-2022 הקליט פתיח להסכת הקומי "צור ויעקבי".

ב-2025 הכריז בפודקאסט של העיתונאי אבי שושן, על סבב מופעים בהיכל זאפה ובאמפי קיסריה.

## חיים אישיים
נשוי לקרן ואב לארבעה ילדים.

## פילמוגרפיה - רשימה חלקית
*קורבן האהבה (1992) - שחקן
*חבר ואח (1993) - שחקן
*בוכה בגשם (1996) - שחקן
*חבר ואח 2 (1999) - שחקן ובמאי
*המלחין האלמוני (2000) - שחקן ובמאי
*בכבוד שלי (2004) - שחקן ובמאי
*שושלת שוורץ (2005) - שחקן
*הגורל שלי (2006) - שחקן
*אהבות ושקרים (2008) - שחקן ובמאי
*חברים (2017) - שחקן ובמאי
*השוד האחרון (2021) - שחקן ובמאי
*אהבה ללא חוק - שחקן ובמאי
*את ואני אוהבים - שחקן ובמאי
*ייסורי אב (2025) - שחקן ובמאי

## דיסקוגרפיה
#### אלבומי סולו
*אל תביטי לאחור (1990) [אולטרטון]
*אהבה טהורה (1991) [מיכאלי הפקות]
*נשבעתי לא להתאהב (1992) [מיכאלי הפקות]
*די לשקרים (1993) [מיכאלי הפקות]
*למה כולם מקנאים (1994) [מיכאלי הפקות]
*הופעה חיה במועדון אנטליה בטורקיה (1995/1996) [אבי גואטה הפקות]
*אני ואת זה לא גורל (1995) [אבי גואטה הפקות]
*תגידי מי את - (1997)
*אהבת נעורים - עם ליאת בנאי
*הופעה חיה 1998 - (1998)
*אהבה באנטליה 2 (1999) [אבי גואטה הפקות]
*נוסע למיאמי - (1999)
*לשפוך את הלב - (2000)
*חי בתוך הבלאגן
*אבי ביטר שר עם חברים (2000)
*נפרדים באהבה - (2001)
*נפרדים באהבה - עם ליאת בנאי(2001)
*חברים שופכים את הלב - עם אבי ביטר (2001)
*בכבוד שלי - (2002)
*עושים שמח במיאמי - עם שרון חן (2003)
*חלומות - (2004)
*אני קיים - (2008)
*הלב שאהב אותך - (2014)

## קישורים חיצוניים

* 
* 
* 
* אלי אשד, מופע הבכיה הגדול של אבי ביטר, בלוג באתר "רשימות", 18 באוגוסט 2009
* 
* 
* 
*  
* 
* 
* 
* 
* 

## הערות שוליים

קטגוריה:זמרים השרים בעברית
קטגוריה:זמרים ישראלים
קטגוריה:זמרי מוזיקה מזרחית ישראלים
קטגוריה:שחקני קולנוע וטלוויזיה ישראלים
קטגוריה:אור יהודה: אישים
קטגוריה:מתחרי היכל התהילה
קטגוריה:ישראלים שנולדו ב-1965